# Smernice za izdelavo seminarskih nalog

## 1. Splošno

Da vam bomo lažje pomagali pri izdelavi projekta poskusite pisati čim bolj pregledno kodo. Tako da se držite naslednjih napotkov:

* Vsa izvorna koda mora biti v angleškem jeziku.
* Komentarji v kodi morajo biti v angleškem jeziku.
* Za poimenovanje spremenljivk, funkcij, procedur, itd., uporabljajte kameljo notacijo (angl. *Camel Case*), torej prva črka spremenljivke je zapisana z malo, vsaka prva črka naslednjih besed pa z veliko začetnico (na primer: *int* numberOfPredators, void getNumberOfPrey()). Lahko uporabite tudi drug način poimenovanja toda vsi člani skupine naj bodo pri tem konsistentni.

## 2. Struktura datotek

V repozitoriju boste našli izhodišče za izdelavo vaše seminarske naloge. Za zagon projekta si najprej morate na vaš računalnik prenesti Cinder (<https://libcinder.org/download>). Direktorij z vašim modelom (*model*) se mora nahajati v istem direktoriju kot Cinder. Cinder direktorij pa mora biti poimenovan *cinder* (glej spodnjo sliko). V repozitoriju imate tudi direktorij *report*, ki vsebuje LaTeX predlogo za pisanje poročila.



Slika : struktura direktorijev.

Zadnja verzija Cinder-ja ni povsem kompatibilna z nekaterimi ostalimi orodji, ki jih uporabljamo, zato morate v header datoteki font.h (*cinderPath\include\cinder\font.h*) vrstico 127 popraviti iz:

::LOGFONTW mLogFont;

v

::LOGFONT mLogFont;

Problem je v tem, da naš pogon za mehko logiko (*cFuzzyEngine*) ne podpira unicode-a, zaradi zgornje deklaracije pa Cinder originalno podpira zgolj unicode.

## 3. Koda

Ker je kode kar precej si bomo na prvih vajah skupaj pogledali strukturo projekta ter razložili osnovno delovanje. Verjetno se bo kup vprašanj pojavilo, ko boste dejansko začeli z delom. Če se vam zatakne se čimprej obrnite na izvajalce predmeta.

Lp, Jure